《白石山》
宋代·林斗南

路迥萦纡行木杪，脚力穷时山更好。
苦吟转觉嘉句悭，远望方知众山小。
登临自昔知几人，留题暗苔新事物。
吁嗟开辟岁时久，名字湮没多无闻。
细观天地无穷极，百岁浮生真一息。
少和灵运纵垂名，俯仰之间亦陈迹。
何如大人能达观，古今等视犹晨昏。
朝菌灵芝皆死尔，彼有修短何足言。
往来盘薄何为者，祗为幽怀未渠舍。
恁阑一览万境空，辙迹何须遍天下。

作者简介：林斗南，乐清（今属浙江）人。《宋诗拾遗》置其人于宁宗嘉定时人之间，姑从之。